**Dufftown** (skotsk-gælisk: *Baile Bhainidh*) er en liten by i Moray i Skottland. Mens byen er en del av det historiske Mortlach prestegjeld, ble byen etablert og anlagt på begynnelsen av 1800-tallet som en del av en planlagt ny bybosetning av James Duff, og fikk nytt navn etter ham. Byen har flere verneverdige bygninger fra 1800-tallet og fungerer som et regionalt senter for landbruk, turisme og tjenester. Byen er kjent for sin whiskybaserte økonomi, siden den produserer mer whisky enn noen annen by i Skottland og er hjemsted for flere eksisterende og tidligere destillerier. Blant destilleriene er blant annet Glenfiddich, The Macallan, Glenfarclas, Speyburn, Glenlivet, og Cardhu. Dufftown har flere butikker, restauranter, hoteller, B&Bs, kiltshop og en velassortert whiskyshop. Hvert år på høsten er det en whiskyfestival, Autumn Speyside Whisky Festival.

Historie
--------

Mortlach sognekirke i sør av Dufftown er en del av eldre kristent sted fra 500-tallet.
Auchindoun Castle 
Landsbyen var historisk en del av Banffshire, og var også innenfor det gamle sognet Mortlach (skotsk-gælisk: *Mòrthlach*). Det er bevis på piktisk bosetting i området, og i ca. 566 e.Kr. etablerte sankt Moluag den første kristne kirken i området, stedet for den nåværende sognekirken Mortlach Parish Church. I middelalderen var Mortlach (på latin *Murthlacum*) bispestol. Bispedømmet Mortlach var et av Skottlands 13 middelalderske bispedømmer. Navnene på fire biskoper av setet er kjent: Beóán av Mortlach, Donercius, Cormauch og Nechtan, som overførte setet til Aberdeen i april 1132, under kong David I av Skottland.

Balvenie Castle, 1 km nord for Dufftown, stammer fra 1200-tallet og er den nest eldste bygningen i området. Den tilhørte den mektige adelsfamilien Comyn og John Comyn II av Badenoch (død 1302), men festningen ble erobret Robert Bruce og ødelagt i 1308. På et tidspunkt på 1300-tallet gikk festningen og eiendommene i Balvenie over til jarlene av Douglas. Den var fortsatt i bruk fram til 1746 da den ble forlatt etter det jakobittopprøret. En annen bygning av historisk betydning er det først og fremst festningen Auchindoun Castle som ble bygget på 1400-tallet, som ruver innenfor festningsvollene til en tidligere, forhistorisk bygdeborg.

Dufftowns blomsterutstilling er lokalisert ved siden av klokketårnet 2021.
Mens det var en tidligere landsby ved Laichie og Mortlach, ble Dufftown grunnlagt i 1817 av James Duff, 4. jarl Fife, som en burgh og ble oppkalt etter ham. Byen ble opprettet for å hjelpe til med å utvikle jarlens eiendomme og gi både bolig og sysselsetting til soldater som kom hjem fra Napoleonskrigene. Den nye byen inkluderte den historiske Mortlach-bosetningen. Byen ble planlagt i form av et rettvinklet kors eller rutenett, med gatene som løp nord, sør, øst og vest fra et torg i midten. Dette var i et lignende format som andre tidligere «nybyer» i bosetninger som nærliggende Grantown-on-Spey og Tomintoul. Eiendommer ble forpaktet og tildelt med jordbruksstriper som løp fra hver eiendom.

I 1841 hadde byen vokst til en befolkning på 770 og klokketårnet ble bygget for bruk som fengsel og som kamrene for burghen mellom 1839 og 1847. En offentlig sal ble bygget i 1879 og dette ble et «picture house» (kino) på 1930-tallet, før det ble stengt på 1970-tallet (bygningen eksisterer fortsatt som restaurant). I 1890 ble Stephens sykehus grunnlagt med midler fra Lord Stephen og i 1902 ble det bygget en ny offentlig skole for byen. Byen fortsatte å vokse inn på 1800-tallet, og nådde 1823 mennesker i 1901. Men i 1952 hadde befolkningen i Dufftown sunket til 1460. Beregninger for 2020 har anslått at befolkningen utgjør 1590 innbyggere.

Whisky i Dufftown
-----------------

Glenfiddich, et av whiskymerkene i Dufftown, etablert i 1886.
Dufftown ligger ved elven Fiddich og er stedet for flere skotske whiskydestillerier. Den produserer mer maltwhisky enn noen annen by i Skottland og gjør krav på påstanden om at den er «Verdens whiskyhovedstad», ettersom begrepet er mye funnet i nyhets- og turistmedier og også kan finnes på veiskilt på veien inn til byen.

Det største og mest kjente av de mange omkringliggende destilleriene er Glenfiddich-destilleriet som destillerer Glenfiddich single malt skotsk whisky. Glenfiddich-destilleriet eies av William Grant & Sons, som er Dufftowns største arbeidsgiver. Denne spredningen setter den på den kjente Malt Whisky Trail, som også inkluderer Keith, Glen Grant Distillery, Marypark og Tomintoul.

Byen har et lite whiskyhistorisk museum og kulturarvssenter, som for tiden er under restaurering, ettersom museet strekker seg inn i en naboeiendom.

### Aktive destillerier

* Balvenie
* Dufftown
* Glendullan
* Glenfiddich
* Kininvie
* Mortlach

### Tidligere destillerier

* Convalmore
* Parkmore
* Pittyvaich

Referanser
----------

1. ↑  Noden, Shelagh (2019): «Songs of the spirit from Dufftown». *The Innes Review*. **70** (1): 36–54. doi:10.3366/inr.2019.0201. S2CID 166500297.
2. 1 2 3 4 5 6 7 8 9 10 11 12  Hamilton, Henry (1961): *County of Banff (3rd Statistical Account of Scotland)*. Scotland: Collins. ISBN 978-0004113104.
3. ↑  "Historical successions: Aberdeen", *Crockford's Clerical Directory*.
4. ↑  Dowden, John (1912): *The Bishops of Scotland*, J. Maclehose and sons, s. 97–98.
5. ↑   Fryde, E.B. et al. (1986): *Handbook of British Chronology*, Cambridge University Press, s. 317.
6. ↑  «Balvenie Castle», *Historic Environment Scotland*
7. ↑  «Auchindoun Castle», *Historic Environment Scotland*
8. ↑  Mills, A.D. (2011): *A Dictionary of British Place Names*. Oxford: Oxford University Press. ISBN 9780199609086.
9. ↑   Historic Environment Scotland: «Dufftown, 13 Church Street, Picture House Cafe (193696)». *Canmore*.
10. ↑   Historic Environment Scotland: «9-13 (ODD NOS) Church Street, Glenfiddich Cafe and Picture House Cafe, Cinema and Projection House (Category B Listed Building) (LB24719)».
11. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
12. ↑  «Moray town that is regarded by some as the capital of the world», *Inside Moray*
13. ↑   «Dufftown», *Scotch Whisky*.
14. ↑  «Dufftown», *Visit Scotland*
15. ↑  «Scotland's Malt Whisky Trail»
16. ↑   «The Dufftown Whisky Museum», *Speyside Whisky Festival*.

Eksterne lenker
---------------

* Offisielt nettsted Rediger på Wikidata

* (en) Dufftown – kategori av bilder, video eller lyd på Commons Rediger på Wikidata
* Dufftown – The malt Whisky Capital

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |